
 Hej alle!  

  

Jeg har et problem, som jeg virkelig håber nogen kan hjælpe mig med! Efter sommerferien begyndte jeg i en ny klasse, og her begyndte jeg at snakke rigtig meget med den her dreng! Han havde en kæreste, og det var fint, for jeg havde ingen intentioner om at blive kærester med ham!   
Vi er gennem de sidste fem måneder blevet rigtig gode venner, og har skrevet sammen stort set hver dag, og har flere gange været hjemme hos hinanden - bare som venner. Her for to uger siden slog han så op med sin kæreste, hvilket han var meget ked af. For en uge siden spurgte han så, om jeg ville med ham hjem efter skole, og det sagde jeg selvfølgelig ja til. Som sædvanlig så vi film og hyggede os, men efter lidt tid begyndte han at nusse mig på maven og armene, og hans hånd bevægede sig også en smule længere op end bare maven - det havde jeg egentlig ikke så meget imod, da han gjorde det, tror jeg at jeg begyndte at tænke på ham som andet end bare venner. (Det skal lige siges, at der skete ikke andet end det!!)   

Men her kommer det reelle problem! efter jeg var hjemme hos ham, har han ikke været den samme ven som før hen. Han har ikke skrevet lige så meget til mig, som han plejer, og når jeg har skrevet til ham, har han svaret kortfattet tilbage, uden brug af smiley's og hjerter osv, og så har han svaret som om han egentlig ikke gider skrive. I skolen har vi heller ikke snakket så meget som vi plejer, og jeg kan virkelig ikke finde ud af hvorfor!   
 Hvad synes I, jeg skal gøre?? Skal jeg prøve at spørge ham om jeg har gjort noget, eller skal jeg bare tro han ikke gider mig mere - hvilket jeg vil være ked af!!  
Han ignorerer mig!
==================



 Hej du!  
Det lyder som en træls situation, du er kommet i. Der kan jo være mange årsager til, at han ikke er som han plejer. Det kan være, at han har fortrudt, hvad han har gjort, og han har måske fundet ud af, at han stadig er ret vild med sin ekskæreste. Det kan også være, at han synes, at venskabet, I har, har taget en ny drejning, og måske skal han lige tage den med ro, fordi han jo lige har brudt med sin tidligere kæreste. Det kan selvfølgelig også være af helt andre grunde.   
Men ja, du burde måske skrive til ham og spørge, om der er noget galt. Det ville i hvert fald være synd, hvis du bare regner med, at han ikke gider dig, for det kan sagtens være af helt andre grunde, at han ikke er, som han plejer. Du skal helt sikkert ikke give op på ham :)  
- Line.   

Hej Helle,

Det lyder til, at I har
været rigtig gode venner, og derfor ville det være synd, hvis venskabet bare
dør ud. Jeg synes helt sikkert, du skal prøve at tale med ham og spørge ham, om
der er noget galt.


Han er sandsynligvis ret forvirret efter lige at have slået op med sin kæreste,
og måske er det årsagen til, at han ikke skriver så meget til dig. Måske
fortryder han, det der skete og ved ikke helt, hvordan han skal håndtere
situationen.  



Jeg kan ikke helt finde ud af, om du gerne bare vil være venner med ham eller
gerne vil have, at der sker noget mere? Under alle omstændigheder synes jeg, I skal
tage en god snak om det hele, og så kan du fortælle ham, hvad du tænker.

Jeg håber, du finder ud af
det.

  
Rigtig glædelig jul og
masser af hilsner herfra  

//Michala

 